મહાનગરપાલિકાની એસ્ટેટ શાખાએ શહેરના અલગ અલગ સાત મેદાન ભાડે આપવા માટે ટેન્ડર બહાર પાડ્યા છે. જેમાં રેસકોર્સ વિભાગ-એ 11430 ચોરસ મીટર અને વિભાગ બી 11425 ચોરસ મીટર જગ્યા તેમજ નાનામવા સર્કલ પેટ્રોલ પંપ પાસેનો પ્લોટ 9438 ચો.મી., સાધુ વાસવાણી રોડ, રાજ પેલેસ સામેનો પ્લોટ 5388 ચો.મી. પ્રતિ ચો.મી.ના રૂ.6 લેખે અપસેટ કિંમત રાખવામાં આવી છે. આ ઉપરાંત રૈયારોડ પર પ્રમુખસ્વામી ઓડિટોરિયમ બાજુમાં 3073 ચો.મી., મોરબી રોડ પર મધુવન પાર્ક પાસે એફપી નં.94 6371 ચો.મી. અને એફપી 95 5190 ચો.મી.નો પ્લોટ પ્રતિ ચો.મી. રૂ.5 લેખે અપસેટ કિંમતે ભાડે આપવા ટેન્ડર બહાર પાડવામાં આવ્યું છે. નવરાત્રીના આયોજકો પાસેથી રૂ.1 લાખની ડિપોઝિટ લેવાશે.